Ericu950/Stoicheia-meter-silver huggingface dataset:
νήπιος οὐδὲ τὸ οἶδε κατὰ φρένα Τυδέος υἱὸς
ὅττι μάλ οὐ δηναιὸς ὃς ἀθανάτοισι μάχηται
οὐδέ τί μιν παῖδες ποτὶ γούνασι παππάζουσιν
ἐλθόντ ἐκ πολέμοιο καὶ αἰνῆς δηϊοτῆτος
Τὼ νῦν Τυδεΐδης εἰ καὶ μάλα καρτερός ἐστι
φραζέσθω μή τίς οἱ ἀμείνων σεῖο μάχηται
μὴ δὴν Αἰγιάλεια περίφρων Ἀδρηστίνη
ἐξ ὕπνου γοόωσα φίλους οἰκῆας ἐγείρῃ
κουρίδιον ποθέουσα πόσιν τὸν ἄριστον Ἀχαιῶν
ἰφθίμη ἄλοχος Διομήδεος ἱπποδάμοιο
Ἦ ῥα καὶ ἀμφοτέρῃσιν ἀπ ἰχῶ χειρὸς ὀμόργνυ
ἄλθετο χείρ ὀδύναι δὲ κατηπιόωντο βαρεῖαι
Αἳ δαὖτ εἰσορόωσαι Ἀθηναίη τε καὶ Ἥρη
κερτομίοις ἐπέεσσι Δία Κρονίδην ἐρέθιζον
Τοῖσι δὲ μύθων ἦρχε θεὰ γλαυκῶπις Ἀθήνη
Ζεῦ πάτερ ἦ ῥά τί μοι κεχολώσεαι ὅττι κεν εἴπω
ἦ μάλα δή τινα Κύπρις Ἀχαιϊάδων ἀνιεῖσα
Τρωσὶν ἅμα σπέσθαι τοὺς νῦν ἔκπαγλα φίλησε
τῶν τινα καρρέζουσα Ἀχαιϊάδων ἐϋπέπλων
πρὸς χρυσῇ περόνῃ καταμύξατο χεῖρα ἀραιήν
Ὣς φάτο μείδησεν δὲ πατὴρ ἀνδρῶν τε θεῶν τε
καί ῥα καλεσσάμενος προσέφη χρυσῆν Ἀφροδίτην
οὔ τοι τέκνον ἐμὸν δέδοται πολεμήϊα ἔργα
ἀλλὰ σύ γἱμερόεντα μετέρχεο ἔργα γάμοιο
ταῦτα δἌρηϊ θοῷ καὶ Ἀθήνῃ πάντα μελήσει
Αἰνείᾳ δἐπόρουσε βοὴν ἀγαθὸς Διομήδης
γιγνώσκων ὅ οἱ αὐτὸς ὑπείρεχε χεῖρας Ἀπόλλων
Αἰνείαν κτεῖναι καὶ ἀπὸ κλυτὰ τεύχεα δῦσαι
Τρὶς μὲν ἔπειτ ἐπόρουσε κατακτάμεναι μενεαίνων
τρὶς δέ οἱ ἐστυφέλιξε φαεινὴν ἀσπίδ Ἀπόλλων
ἀλλ ὅτε δὴ τὸ τέταρτον ἐπέσσυτο δαίμονι ἶσος
δεινὰ δὁμοκλήσας προσέφη ἑκάεργος Ἀπόλλων
φράζεο Τυδεΐδη καὶ χάζεο μηδὲ θεοῖσιν
ἶσ ἔθελε φρονέειν ἐπεὶ οὔ ποτε φῦλον ὁμοῖον
Ὣς φάτο Τυδεΐδης δἀνεχάζετο τυτθὸν ὀπίσσω
μῆνιν ἀλευάμενος ἑκατηβόλου Ἀπόλλωνος
Αἰνείαν δἀπάτερθεν ὁμίλου θῆκεν Ἀπόλλων
Περγάμῳ εἰν ἱερῇ ὅθι οἱ νηός γε τέτυκτο
Ἤτοι τὸν Λητώ τε καὶ Ἄρτεμις ἰοχέαιρα
ἐν μεγάλῳ ἀδύτῳ ἀκέοντό τε κύδαινόν τε
αὐτὰρ ὃ εἴδωλον τεῦξ ἀργυρότοξος Ἀπόλλων
αὐτῷ τΑἰνείᾳ ἴκελον καὶ τεύχεσι τοῖον
ἀμφὶ δἄρ εἰδώλῳ Τρῶες καὶ δῖοι Ἀχαιοὶ
Δὴ τότε θοῦρον Ἄρηα προσηύδα Φοῖβος Ἀπόλλων
οὐκ ἂν δὴ τόνδ ἄνδρα μάχης ἐρύσαιο μετελθὼν
Τυδεΐδην ὃς νῦν γε καὶ ἂν Διὶ πατρὶ μάχοιτο
Κύπριδα μὲν πρῶτα σχεδὸν οὔτασε χεῖρ ἐπὶ καρπῷ
αὐτὰρ ἔπειτ αὐτῷ μοι ἐπέσσυτο δαίμονι ἶσος
Ὣς εἰπὼν αὐτὸς μὲν ἐφέζετο Περγάμῳ ἄκρῃ
Τρῳὰς δὲ στίχας οὖλος Ἄρης ὄτρυνε μετελθὼν
εἰδόμενος Ἀκάμαντι θοῷ ἡγήτορι Θρῃκῶν
υἱάσι δὲ Πριάμοιο διοτρεφέεσσι κέλευεν
ὦ υἱεῖς Πριάμοιο διοτρεφέος βασιλῆος
ἐς τί ἔτι κτείνεσθαι ἐάσετε λαὸν Ἀχαιοῖς
κεῖται ἀνὴρ ὃν ἶσον ἐτίομεν Ἕκτορι δίῳ
Αἰνείας υἱὸς μεγαλήτορος Ἀγχίσαο
ἀλλ ἄγετ ἐκ φλοίσβοιο σαώσομεν ἐσθλὸν ἑταῖρον
Ὣς εἰπὼν ὄτρυνε μένος καὶ θυμὸν ἑκάστου
Ἔνθ αὖ Σαρπηδὼν μάλα νείκεσεν Ἕκτορα δῖον
Ἕκτορ πῇ δή τοι μένος οἴχεται ὃ πρὶν ἔχεσκες
φῆς που ἄτερ λαῶν πόλιν ἑξέμεν ἠδ ἐπικούρων
οἶος σὺν γαμβροῖσι κασιγνήτοισί τε σοῖσι
Τῶν νῦν οὔ τιν ἐγὼ ἰδέειν δύναμ οὐδὲ νοῆσαι
ἀλλὰ καταπτώσσουσι κύνες ὣς ἀμφὶ λέοντα
ἡμεῖς δὲ μαχόμεσθ οἵ πέρ τἐπίκουροι ἔνειμεν
Καὶ γὰρ ἐγὼν ἐπίκουρος ἐὼν μάλα τηλόθεν ἥκω
τηλοῦ γὰρ Λυκίη Ξάνθῳ ἔπι δινήεντι
ἔνθ ἄλοχόν τε φίλην ἔλιπον καὶ νήπιον υἱόν
κὰδ δὲ κτήματα πολλά τὰ ἔλδεται ὅς κἐπιδευής
Ἀλλὰ καὶ ὧς Λυκίους ὀτρύνω καὶ μέμον αὐτὸς
ἀνδρὶ μαχήσασθαι ἀτὰρ οὔ τί μοι ἐνθάδε τοῖον
οἷόν κἠὲ φέροιεν Ἀχαιοὶ ἤ κεν ἄγοιεν
τύνη δἕστηκας ἀτὰρ οὐδ ἄλλοισι κελεύεις
λαοῖσιν μενέμεν καὶ ἀμυνέμεναι ὤρεσσι
Μή πως ὡς ἀψῖσι λίνου ἁλόντε πανάγρου
ἀνδράσι δυσμενέεσσιν ἕλωρ καὶ κύρμα γένησθε
οἳ δὲ τάχ ἐκπέρσουσ εὖ ναιομένην πόλιν ὑμήν
Σοὶ δὲ χρὴ τάδε πάντα μέλειν νύκτάς τε καὶ ἦμαρ
ἀρχοὺς λισσομένῳ τηλεκλειτῶν ἐπικούρων
νωλεμέως ἐχέμεν κρατερὴν δἀποθέσθαι ἐνιπήν
Ὣς φάτο Σαρπηδών δάκε δὲ φρένας Ἕκτορι μῦθος
πάλλων δὀξέα δοῦρα κατὰ στρατὸν ᾤχετο πάντῃ
ὀτρύνων μαχέσασθαι ἔγειρε δὲ φύλοπιν αἰνήν
Οἳ δἐλελίχθησαν καὶ ἐναντίοι ἔσταν Ἀχαιῶν
Ἀργεῖοι δὑπέμειναν ἀολλέες οὐδὲ φόβηθεν
Ὡς δἄνεμος ἄχνας φορέει ἱερὰς κατ ἀλωὰς
κρίνῃ ἐπειγομένων ἀνέμων καρπόν τε καὶ ἄχνας
αἳ δὑπολευκαίνονται ἀχυρμιαί ὣς τότ Ἀχαιοὶ
λευκοὶ ὕπερθε γένοντο κονισάλῳ ὅν ῥα δι αὐτῶν
οὐρανὸν ἐς πολύχαλκον ἐπέπληγον πόδες ἵππων
ἂψ ἐπιμισγομένων ὑπὸ δἔστρεφον ἡνιοχῆες
Οἳ δὲ μένος χειρῶν ἰθὺς φέρον ἀμφὶ δὲ νύκτα
θοῦρος Ἄρης ἐκάλυψε μάχῃ Τρώεσσιν ἀρήγων
Φοίβου Ἀπόλλωνος χρυσαόρου ὅς μιν ἀνώγει
Τρωσὶν θυμὸν ἐγεῖραι ἐπεὶ ἴδε Παλλάδ Ἀθήνην
οἰχομένην ἣ γάρ ῥα πέλεν Δαναοῖσιν ἀρηγών
Αὐτὸς δΑἰνείαν μάλα πίονος ἐξ ἀδύτοιο
ἧκε καὶ ἐν στήθεσσι μένος βάλε ποιμένι λαῶν
Αἰνείας δἑτάροισι μεθίστατο τοὶ δὲ χάρησαν
ὡς εἶδον ζωόν τε καὶ ἀρτεμέα προσιόντα
καὶ μένος ἐσθλὸν ἔχοντα μετάλλησάν γε μὲν οὔ τι
Ἄρης τε βροτολοιγὸς Ἔρις τἄμοτον μεμαυῖα
Τοὺς δΑἴαντε δύω καὶ Ὀδυσσεὺς καὶ Διομήδης
ὄτρυνον Δαναοὺς πολεμιζέμεν οἳ δὲ καὶ αὐτοὶ
ἀλλ ἔμενον νεφέλῃσιν ἐοικότες ἅς τε Κρονίων
νηνεμίης ἔστησεν ἐπ ἀκροπόλοισιν ὄρεσσιν
ἀτρέμας ὄφρ εὕδῃσι μένος Βορέαο καὶ ἄλλων
ζαχρειῶν ἀνέμων οἵ τε νέφεα σκιόεντα
πνοιῇσιν λιγυρῇσι διασκιδνᾶσιν ἀέντες
ὣς Δαναοὶ Τρῶας μένον ἔμπεδον οὐδὲ φέβοντο
Ἀτρεΐδης δἀν ὅμιλον ἐφοίτα πολλὰ κελεύων
ὦ φίλοι ἀνέρες ἔστε καὶ ἄλκιμον ἦτορ ἕλεσθε
ἀλλήλους ταἰδεῖσθε κατὰ κρατερὰς ὑσμίνας
φευγόντων δοὔτ ἂρ κλέος ὄρνυται οὔτε τις ἀλκή
Ἦ καὶ ἀκόντισε δουρὶ θοῶς βάλε δὲ πρόμον ἄνδρα
Αἰνείω ἕταρον μεγαθύμου Δηϊκόωντα
Περγασίδην ὃν Τρῶες ὁμῶς Πριάμοιο τέκεσσι
τῖον ἐπεὶ θοὸς ἔσκε μετὰ πρώτοισι μάχεσθαι
Τόν ῥα κατ ἀσπίδα δουρὶ βάλε κρείων Ἀγαμέμνων
ἣ δοὐκ ἔγχος ἔρυτο διὰ πρὸ δὲ εἴσατο χαλκός
νειαίρῃ δἐν γαστρὶ διὰ ζωστῆρος ἔλασσε
Ἔνθ αὖτ Αἰνείας Δαναῶν ἕλεν ἄνδρας ἀρίστους
υἷε Διοκλῆος Κρήθωνά τε Ὀρσίλοχόν τε
τῶν ῥα πατὴρ μὲν ἔναιεν ἐϋκτιμένῃ ἐνὶ Φηρῇ
ἀφνειὸς βιότοιο γένος δἦν ἐκ ποταμοῖο
Ἀλφειοῦ ὅς τεὐρὺ ῥέει Πυλίων διὰ γαίης
ὃς τέκετ Ὀρτίλοχον πολέεσσ ἄνδρεσσιν ἄνακτα
Ὀρτίλοχος δἄρ ἔτικτε Διοκλῆα μεγάθυμον
ἐκ δὲ Διοκλῆος διδυμάονε παῖδε γενέσθην
Κρήθων Ὀρσίλοχός τε μάχης εὖ εἰδότε πάσης
Τὼ μὲν ἄρ ἡβήσαντε μελαινάων ἐπὶ νηῶν
Ἴλιον εἰς εὔπωλον ἅμ Ἀργείοισιν ἑπέσθην
τιμὴν Ἀτρεΐδῃς Ἀγαμέμνονι καὶ Μενελάῳ
ἀρνυμένω τὼ δαὖθι τέλος θανάτοιο κάλυψεν
Οἵω τώ γε λέοντε δύω ὄρεος κορυφῇσιν
ἐτραφέτην ὑπὸ μητρὶ βαθείης τάρφεσιν ὕλης
τὼ μὲν ἄρ ἁρπάζοντε βόας καὶ ἴφια μῆλα
σταθμοὺς ἀνθρώπων κεραΐζετον ὄφρα καὶ αὐτὼ
ἀνδρῶν ἐν παλάμῃσι κατέκταθεν ὀξέϊ χαλκῷ
τοίω τὼ χείρεσσιν ὑπ Αἰνείαο δαμέντε
καππεσέτην ἐλάτῃσιν ἐοικότες ὑψηλῇσι
Τὼ δὲ πεσόντ ἐλέησεν ἀρηΐφιλος Μενέλαος
σείων ἐγχείην τοῦ δὄτρυνεν μένος Ἄρης
τὰ φρονέων ἵνα χερσὶν ὑπ Αἰνείαο δαμείη
Τὸν δἴδεν Ἀντίλοχος μεγαθύμου Νέστορος υἱός
βῆ δὲ διὰ προμάχων περὶ γὰρ δίε ποιμένι λαῶν
μή τι πάθοι μέγα δέ σφας ἀποσφήλειε πόνοιο
Τὼ μὲν δὴ χεῖράς τε καὶ ἔγχεα ὀξυόεντα
ἀντίον ἀλλήλων ἐχέτην μεμαῶτε μάχεσθαι
Ἀντίλοχος δὲ μάλ ἄγχι παρίστατο ποιμένι λαῶν
ὡς εἶδεν δύο φῶτε παρ ἀλλήλοισι μένοντε
Οἳ δἐπεὶ οὖν νεκροὺς ἔρυσαν μετὰ λαὸν Ἀχαιῶν
τὼ μὲν ἄρα δειλὼ βαλέτην ἐν χερσὶν ἑταίρων
αὐτὼ δὲ στρεφθέντε μετὰ πρώτοισι μαχέσθην
Ἔνθα Πυλαιμένεα ἑλέτην ἀτάλαντον Ἄρηϊ
ἀρχὸν Παφλαγόνων μεγαθύμων ἀσπιστάων
Τὸν μὲν ἄρ Ἀτρεΐδης δουρικλειτὸς Μενέλαος
ἑσταότ ἔγχεϊ νύξε κατὰ κληῖδα τυχήσας
Ἀντίλοχος δὲ Μύδωνα βάλ ἡνίοχον θεράποντα
ἐσθλὸν Ἀτυμνιάδην ὃ δὑπέστρεφε μώνυχας ἵππους
χερμαδίῳ ἀγκῶνα τυχὼν μέσον ἐκ δἄρα χειρῶν
ἡνία λεύκ ἐλέφαντι χαμαὶ πέσον ἐν κονίῃσιν
Ἀντίλοχος δἄρ ἐπαΐξας ξίφει ἤλασε κόρσην
αὐτὰρ ὅ γἀσθμαίνων εὐεργέος ἔκπεσε δίφρου
κύμβαχος ἐν κονίῃσιν ἐπὶ βρεχμόν τε καὶ ὤμους
Δηθὰ μάλ ἑστήκει τύχε γάρ ῥἀμάθοιο βαθείης
ὄφρ ἵππω πλήξαντε χαμαὶ βάλον ἐν κονίῃσι
τοὺς ἵμασ Ἀντίλοχος μετὰ δὲ στρατὸν ἤλασ Ἀχαιῶν
Τοὺς δἝκτωρ ἐνόησε κατὰ στίχας ὦρτο δἐπ αὐτοὺς
κεκλήγων ἅμα δὲ Τρώων εἵποντο φάλαγγες
καρτεραί ἦρχε δἄρα σφιν Ἄρης καὶ πότνι Ἐνυώ
ἣ μὲν ἔχουσα Κυδοιμὸν ἀναιδέα δηϊοτῆτος
Ἄρης δἐν παλάμῃσι πελώριον ἔγχος ἐνώμα
φοίτα δἄλλοτε μὲν πρόσθ Ἕκτορος ἄλλοτ ὄπισθε
Τὸν δὲ ἰδὼν ῥίγησε βοὴν ἀγαθὸς Διομήδης
ὡς δὅτ ἀνὴρ ἀπάλαμνος ἰὼν πολέος πεδίοιο
στήῃ ἐπ ὠκυρόῳ ποταμῷ ἅλα δὲ προρέοντι
ὣς τότε Τυδεΐδης ἀνεχάζετο εἶπέ τε λαῷ
ὦ φίλοι οἷον δὴ θαυμάζομεν Ἕκτορα δῖον
αἰχμητήν τἔμεναι καὶ θαρσαλέον πολεμιστήν
τῷ δαἰεὶ πάρα εἷς γε θεῶν ὃς λοιγὸν ἀμύνει
καὶ νῦν οἱ πάρα κεῖνος Ἄρης βροτῷ ἀνδρὶ ἐοικώς
εἴκετε μηδὲ θεοῖς μενεαινέμεν ἶφι μάχεσθαι
Ὣς ἄρ ἔφη Τρῶες δὲ μάλα σχεδὸν ἤλυθον αὐτῶν
Ἔνθ Ἕκτωρ δύο φῶτε κατέκτανεν εἰδότε χάρμης
εἰν ἑνὶ δίφρῳ ἐόντε Μενέσθην Ἀγχίαλόν τε
Τὼ δὲ πεσόντ ἐλέησε μέγας Τελαμώνιος Αἴας
στῆ δὲ μάλ ἐγγὺς ἰών καὶ ἀκόντισε δουρὶ φαεινῷ
καὶ βάλεν Ἄμφιον Σελάγου ἱόν ὅς ῥἐνὶ Παισῷ
ναῖε πολυκτήμων πολυλήϊος ἀλλά ἑ μοῖρα
ἦγ ἐπικουρήσοντα μετὰ Πρίαμόν τε καὶ υἷας
Τόν ῥα κατὰ ζωστῆρα βάλεν Τελαμώνιος Αἴας
νειαίρῃ δἐν γαστρὶ πάγη δολιχόσκιον ἔγχος
δούπησεν δὲ πεσών ὃ δἐπέδραμε φαίδιμος Αἴας
τεύχεα συλήσων Τρῶες δἐπὶ δούρατ ἔχευαν
ὀξέα παμφανόωντα σάκος δἀνεδέξατο πολλά
Αὐτὰρ ὃ λὰξ προσβὰς ἐκ νεκροῦ χάλκεον ἔγχος
ὤμοιιν ἀφελέσθαι ἐπείγετο γὰρ βελέεσσι
Δεῖσε δὅ γἀμφίβασιν κρατερὴν Τρώων ἀγερώχων
οἳ πολλοί τε καὶ ἐσθλοὶ ἐφέστασαν ἔγχε ἔχοντες
Τληπόλεμον δἩρακλεΐδην ἠΰν τε μέγαν τε
ὦρσεν ἐπ ἀντιθέῳ Σαρπηδόνι μοῖρα κραταιή
υἱός θυἱωνός τε Διὸς νεφεληγερέταο
τὸν καὶ Τληπόλεμος πρότερος πρὸς μῦθον ἔειπε
Σαρπῆδον Λυκίων βουληφόρε τίς τοι ἀνάγκη
πτώσσειν ἐνθάδ ἐόντι μάχης ἀδαήμονι φωτί
ψευδόμενοι δέ σέ φασι Διὸς γόνον αἰγιόχοιο
εἶναι ἐπεὶ πολλὸν κείνων ἐπιδεύεαι ἀνδρῶν
οἳ Διὸς ἐξεγένοντο ἐπὶ προτέρων ἀνθρώπων
ἀλλ οἷόν τινά φασι βίην Ἡρακληείην
εἶναι ἐμὸν πατέρα θρασυμέμνονα θυμολέοντα
ὅς ποτε δεῦρ ἐλθὼν ἕνεχ ἵππων Λαομέδοντος
ἓξ οἴῃς σὺν νηυσὶ καὶ ἀνδράσι παυροτέροισιν
Ἰλίου ἐξαλάπαξε πόλιν χήρωσε δἀγυιάς
σοὶ δὲ κακὸς μὲν θυμός ἀποφθινύθουσι δὲ λαοί
Οὐδέ τί σε Τρώεσσιν ὀΐομαι ἄλκαρ ἔσεσθαι
ἐλθόντ ἐκ Λυκίης οὐδ εἰ μάλα καρτερός ἐσσι
ἀλλ ὑπ ἐμοὶ δμηθέντα πύλας Ἀΐδαο περήσειν
Τὸν δαὖ Σαρπηδὼν Λυκίων ἀγὸς ἀντίον ηὔδα
Τληπόλεμ ἤτοι κεῖνος ἀπώλεσεν Ἴλιον ἱρὴν
ἀνέρος ἀφραδίῃσιν ἀγαυοῦ Λαομέδοντος
ὅς ῥά μιν εὖ ἕρξαντα κακῷ ἠνίπαπε μύθῳ
οὐδ ἀπέδωχ ἵππους ὧν εἵνεκα τηλόθεν ἦλθε
Σοὶ δἐγὼ ἐνθάδε φημὶ φόνον καὶ κῆρα μέλαιναν
ἐξ ἐμέθεν τεύξεσθαι ἐμῷ δὑπὸ δουρὶ δαμέντα
εὖχος ἐμοὶ δώσειν ψυχὴν δἌϊδι κλυτοπώλῳ
Ὣς φάτο Σαρπηδών ὃ δἀνέσχετο μείλινον ἔγχος
Τληπόλεμος καὶ τῶν μὲν ἁμαρτῇ δούρατα μακρὰ
ἐκ χειρῶν ἤϊξαν ὃ μὲν βάλεν αὐχένα μέσσον
Σαρπηδών αἰχμὴ δὲ διαμπερὲς ἦλθ ἀλεγεινή
τὸν δὲ κατ ὀφθαλμῶν ἐρεβεννὴ νὺξ ἐκάλυψε
Τληπόλεμος δἄρα μηρὸν ἀριστερὸν ἔγχεϊ μακρῷ
βεβλήκειν αἰχμὴ δὲ διέσσυτο μαιμώωσα
ὀστέω ἐγχριμφθεῖσα πατὴρ δἔτι λοιγὸν ἄμυνεν
Οἳ μὲν ἄρ ἀντίθεον Σαρπηδόνα δῖοι ἑταῖροι
ἐξέφερον πολέμοιο βάρυνε δέ μιν δόρυ μακρὸν
ἑλκόμενον τὸ μὲν οὔ τις ἐπεφράσατ οὐδὲ νόησε
μηροῦ ἐξερύσαι δόρυ μείλινον ὄφρ ἐπιβαίη
σπευδόντων τοῖον γὰρ ἔχον πόνον ἀμφιέποντες
Τληπόλεμον δἑτέρωθεν ἐϋκνήμιδες Ἀχαιοὶ
ἐξέφερον πολέμοιο νόησε δὲ δῖος Ὀδυσσεὺς
τλήμονα θυμὸν ἔχων μαίμησε δέ οἱ φίλον ἦτορ
μερμήριξε δἔπειτα κατὰ φρένα καὶ κατὰ θυμὸν
ἢ προτέρω Διὸς υἱὸν ἐριγδούποιο διώκοι
ἦ ὅ γε τῶν πλεόνων Λυκίων ἀπὸ θυμὸν ἕλοιτο
Οὐδ ἄρ Ὀδυσσῆϊ μεγαλήτορι μόρσιμον ἦεν
ἴφθιμον Διὸς υἱὸν ἀποκτάμεν ὀξέϊ χαλκῷ
τώ ῥα κατὰ πληθὺν Λυκίων τράπε θυμὸν Ἀθήνη
Ἔνθ ὅ γε Κοίρανον εἷλεν Ἀλάστορά τε Χρομίον τε
Ἄλκανδρόν θἍλιόν τε Νοήμονά τε Πρύτανίν τε
Καί νύ κἔτι πλέονας Λυκίων κτάνε δῖος Ὀδυσσεὺς
εἰ μὴ ἄρ ὀξὺ νόησε μέγας κορυθαίολος Ἕκτωρ
δεῖμα φέρων Δαναοῖσι χάρη δἄρα οἱ προσιόντι
Σαρπηδὼν Διὸς υἱός ἔπος δὀλοφυδνὸν ἔειπε
Πριαμίδη μὴ δή με ἕλωρ Δαναοῖσιν ἐάσῃς
κεῖσθαι ἀλλ ἐπάμυνον ἔπειτά με καὶ λίποι αἰὼν
ἐν πόλει ὑμετέρῃ ἐπεὶ οὐκ ἄρ ἔμελλον ἔγωγε
νοστήσας οἶκον δὲ φίλην ἐς πατρίδα γαῖαν
εὐφρανέειν ἄλοχόν τε φίλην καὶ νήπιον υἱόν
Ὣς φάτο τὸν δοὔ τι προσέφη κορυθαίολος Ἕκτωρ
ἀλλὰ παρήϊξεν λελιημένος ὄφρα τάχιστα
ὤσαιτ Ἀργείους πολέων δἀπὸ θυμὸν ἕλοιτο
εἷσαν ὑπ αἰγιόχοιο Διὸς περικαλλέϊ φηγῷ
ἐκ δἄρα οἱ μηροῦ δόρυ μείλινον ὦσε θύραζε
ἴφθιμος Πελάγων ὅς οἱ φίλος ἦεν ἑταῖρος
Τὸν δἔλιπε ψυχή κατὰ δὀφθαλμῶν κέχυτ ἀχλύς
αὖτις δἐμπνύνθη περὶ δὲ πνοιὴ Βορέαο
ζώγρει ἐπιπνείουσα κακῶς κεκαφηότα θυμόν
Ἀργεῖοι δὑπ Ἄρηϊ καὶ Ἕκτορι χαλκοκορυστῇ
οὔτε ποτὲ προτρέποντο μελαινάων ἐπὶ νηῶν
οὔτε ποτ ἀντεφέροντο μάχῃ ἀλλ αἰὲν ὀπίσσω
χάζονθ ὡς ἐπύθοντο μετὰ Τρώεσσιν Ἄρηα
Ἔνθα τίνα πρῶτον τίνα δὕστατον ἐξενάριξαν
Ἕκτωρ τε Πριάμοιο πάϊς καὶ χάλκεος Ἄρης
ἀντίθεον Τεύθραντ ἐπὶ δὲ πλήξιππον Ὀρέστην
Τρῆχόν ταἰχμητὴν Αἰτώλιον Οἰνόμαόν τε
Οἰνοπίδην θἝλενον καὶ Ὀρέσβιον αἰολομίτρην
ὅς ῥἐν Ὕλῃ ναίεσκε μέγα πλούτοιο μεμηλώς
λίμνῃ κεκλιμένος Κηφισίδι πὰρ δέ οἱ ἄλλοι
ναῖον Βοιωτοὶ μάλα πίονα δῆμον ἔχοντες
Τοὺς δὡς οὖν ἐνόησε θεὰ λευκώλενος Ἥρη
Ἀργείους ὀλέκοντας ἐνὶ κρατερῇ ὑσμίνῃ
ὢ πόποι αἰγιόχοιο Διὸς τέκος Ἀτρυτώνη
ἦ ῥἅλιον τὸν μῦθον ὑπέστημεν Μενελάῳ
εἰ οὕτω μαίνεσθαι ἐάσομεν οὖλον Ἄρηα
ὣς ἔφατ οὐδ ἀπίθησε θεὰ γλαυκῶπις Ἀθήνη
Ἣ μὲν ἐποιχομένη χρυσάμπυκας ἔντυεν ἵππους
Ἥβη δἀμφ ὀχέεσσι θοῶς βάλε καμπύλα κύκλα
χάλκεα ὀκτάκνημα σιδηρέῳ ἄξονι ἀμφίς
Τῶν ἤτοι χρυσέη ἴτυς ἄφθιτος αὐτὰρ ὕπερθε
πλῆμναι δἀργύρου εἰσὶ περίδρομοι ἀμφοτέρωθεν
δίφρος δὲ χρυσέοισι καὶ ἀργυρέοισιν ἱμᾶσιν
ἐντέταται δοιαὶ δὲ περίδρομοι ἄντυγές εἰσι
Τοῦ δἐξ ἀργύρεος ῥυμὸς πέλεν αὐτὰρ ἐπ ἄκρῳ
δῆσε χρύσειον καλὸν ζυγόν ἐν δὲ λέπαδνα
κάλ ἔβαλε χρύσει ὑπὸ δὲ ζυγὸν ἤγαγεν Ἥρη
ἵππους ὠκύποδας μεμαυῖ ἔριδος καὶ ἀϋτῆς
Αὐτὰρ Ἀθηναίη κούρη Διὸς αἰγιόχοιο
Ἀμφὶ δἄρ ὤμοισιν βάλετ αἰγίδα θυσσανόεσσαν
δεινήν ἣν περὶ μὲν πάντῃ Φόβος ἐστεφάνωται
ἐν δἜρις ἐν δἈλκή ἐν δὲ κρυόεσσα Ἰωκή
ἐν δέ τε Γοργείη κεφαλὴ δεινοῖο πελώρου
δεινή τε σμερδνή τε Διὸς τέρας αἰγιόχοιο
Κρατὶ δἐπ ἀμφίφαλον κυνέην θέτο τετραφάληρον
χρυσείην ἑκατὸν πολίων πρυλέεσσ ἀραρυῖαν
ἡρώων οἷσίν τε κοτέσσεται ὀβριμοπάτρη
Τῇ ῥα δι αὐτάων κεντρηνεκέας ἔχον ἵππους
εὗρον δὲ Κρονίωνα θεῶν ἄτερ ἥμενον ἄλλων
Ἔνθ ἵππους στήσασα θεὰ λευκώλενος Ἥρη
Ζῆν ὕπατον Κρονίδην ἐξείρετο καὶ προσέειπε
Ζεῦ πάτερ οὐ νεμεσίζῃ Ἄρῃ τάδε καρτερὰ ἔργα
ὁσσάτιόν τε καὶ οἷον ἀπώλεσε λαὸν Ἀχαιῶν
μὰψ ἀτὰρ οὐ κατὰ κόσμον ἐμοὶ δἄχος οἳ δὲ ἕκηλοι
τέρπονται Κύπρίς τε καὶ ἀργυρότοξος Ἀπόλλων
ἄφρονα τοῦτον ἀνέντες ὃς οὔ τινα οἶδε θέμιστα
Ζεῦ πάτερ ἦ ῥά τί μοι κεχολώσεαι αἴ κεν Ἄρηα
λυγρῶς πεπληγυῖα μάχης ἐξαποδίωμαι
ἄγρει μάν οἱ ἔπορσον Ἀθηναίην ἀγελείην
ἥ ἑ μάλιστ εἴωθε κακῇς ὀδύνῃσι πελάζειν
Ὣς ἔφατ οὐδ ἀπίθησε θεὰ λευκώλενος Ἥρη
μάστιξεν δἵππους τὼ δοὐκ ἀέκοντε πετέσθην
Ὅσσον δἠεροειδὲς ἀνὴρ ἴδεν ὀφθαλμοῖσιν
ἥμενος ἐν σκοπιῇ λεύσσων ἐπὶ οἴνοπα πόντον
τόσσον ἐπιθρῴσκουσι θεῶν ὑψηχέες ἵπποι
Ἀλλ ὅτε δὴ Τροίην ἷξον ποταμώ τε ῥέοντε
ἧχι ῥοὰς Σιμόεις συμβάλλετον ἠδὲ Σκάμανδρος
ἔνθ ἵππους ἔστησε θεὰ λευκώλενος Ἥρη
λύσασ ἐξ ὀχέων περὶ δἠέρα πουλὺν ἔχευε
τοῖσιν δἀμβροσίην Σιμόεις ἀνέτειλε νέμεσθαι
Αἳ δὲ βάτην τρήρωσι πελειάσιν ἴθμαθ ὁμοῖαι
ἀνδράσιν Ἀργείοισιν ἀλεξέμεναι μεμαυῖαι
ἀλλ ὅτε δή ῥἵκανον ὅθι πλεῖστοι καὶ ἄριστοι
ἕστασαν ἀμφὶ βίην Διομήδεος ἱπποδάμοιο
εἰλόμενοι λείουσιν ἐοικότες ὠμοφάγοισιν
ἢ συσὶ κάπροισιν τῶν τε σθένος οὐκ ἀλαπαδνόν
ἔνθα στᾶσ ἤϋσε θεὰ λευκώλενος Ἥρη
Στέντορι εἰσαμένη μεγαλήτορι χαλκεοφώνῳ
ὄφρα μὲν ἐς πόλεμον πωλέσκετο δῖος Ἀχιλλεύς
οὐδέ ποτε Τρῶες πρὸ πυλάων Δαρδανιάων
οἴχνεσκον κείνου γὰρ ἐδείδισαν ὄβριμον ἔγχος
Ὣς εἰποῦσ ὄτρυνε μένος καὶ θυμὸν ἑκάστου
Τυδεΐδῃ δἐπόρουσε θεὰ γλαυκῶπις Ἀθήνη
εὗρε δὲ τόν γε ἄνακτα παρ ἵπποισιν καὶ ὄχεσφιν
ἕλκος ἀναψύχοντα τό μιν βάλε Πάνδαρος ἰῷ
Ἱδρὼς γάρ μιν ἔτειρεν ὑπὸ πλατέος τελαμῶνος
ἀσπίδος εὐκύκλου τῷ τείρετο κάμνε δὲ χεῖρα
ἂν δἴσχων τελαμῶνα κελαινεφὲς αἷμ ἀπομόργνυ
Ἱππείου δὲ θεὰ ζυγοῦ ἥψατο φώνησέν τε
ἦ ὀλίγον οἷ παῖδα ἐοικότα γείνατο Τυδεύς
Τυδεύς τοι μικρὸς μὲν ἔην δέμας ἀλλὰ μαχητής
καί ῥὅτε πέρ μιν ἐγὼ πολεμίζειν οὐκ εἴασκον
οὐδ ἐκπαιφάσσειν ὅτε τἤλυθε νόσφιν Ἀχαιῶν
ἄγγελος ἐς Θήβας πολέας μετὰ Καδμείωνας
δαίνυσθαί μιν ἄνωγον ἐνὶ μεγάροισιν ἕκηλον
αὐτὰρ ὃ θυμὸν ἔχων ὃν καρτερὸν ὡς τὸ πάρος περ
κούρους Καδμείων προκαλίζετο πάντα δἐνίκα
ῥηϊδίως τοίη οἱ ἐγὼν ἐπιτάρροθος ἦα
Σοὶ δἤτοι μὲν ἐγὼ παρά θἵσταμαι ἠδὲ φυλάσσω
καί σε προφρονέως κέλομαι Τρώεσσι μάχεσθαι
ἀλλά σευ ἢ κάματος πολυᾶϊξ γυῖα δέδυκεν
ἤ νύ σέ που δέος ἴσχει ἀκήριον οὐ σύ γἔπειτα
Τυδέος ἔκγονός ἐσσι δαΐφρονος Οἰνεΐδαο
Τὴν δἀπαμειβόμενος προσέφη κρατερὸς Διομήδης
γιγνώσκω σε θεὰ θύγατερ Διὸς αἰγιόχοιο
τώ τοι προφρονέως ἐρέω ἔπος οὐδ ἐπικεύσω
Οὔτέ τί με δέος ἴσχει ἀκήριον οὔτέ τις ὄκνος
οὔ μεἴας μακάρεσσι θεοῖς ἀντικρὺ μάχεσθαι
Τοὔνεκα νῦν αὐτός τἀναχάζομαι ἠδὲ καὶ ἄλλους
Ἀργείους ἐκέλευσα ἀλήμεναι ἐνθάδε πάντας
γιγνώσκω γὰρ Ἄρηα μάχην ἀνὰ κοιρανέοντα
Τὸν δἠμείβετ ἔπειτα θεὰ γλαυκῶπις Ἀθήνη
μήτε σύ γἌρηα τό γε δείδιθι μήτε τιν ἄλλον
ἀθανάτων τοίη τοι ἐγὼν ἐπιτάρροθός εἰμι
ἀλλ ἄγ ἐπ Ἄρηϊ πρώτῳ ἔχε μώνυχας ἵππους
τύψον δὲ σχεδίην μηδ ἅζεο θοῦρον Ἄρηα
τοῦτον μαινόμενον τυκτὸν κακόν ἀλλοπρόσαλλον
ὃς πρῴην μὲν ἐμοί τε καὶ Ἥρῃ στεῦτ ἀγορεύων
Τρωσὶ μαχήσεσθαι ἀτὰρ Ἀργείοισιν ἀρήξειν
νῦν δὲ μετὰ Τρώεσσιν ὁμιλεῖ τῶν δὲ λέλασται
Ὣς φαμένη Σθένελον μὲν ἀφ ἵππων ὦσε χαμᾶζε
χειρὶ πάλιν ἐρύσασ ὃ δἄρ ἐμμαπέως ἀπόρουσεν
ἣ δἐς δίφρον ἔβαινε παραὶ Διομήδεα δῖον
ἐμμεμαυῖα θεά μέγα δἔβραχε φήγινος ἄξων
βριθοσύνῃ δεινὴν γὰρ ἄγεν θεὸν ἄνδρά τἄριστον
Λάζετο δὲ μάστιγα καὶ ἡνία Παλλὰς Ἀθήνη
αὐτίκ ἐπ Ἄρηϊ πρώτῳ ἔχε μώνυχας ἵππους
Ἤτοι ὃ μὲν Περίφαντα πελώριον ἐξενάριζεν
Αἰτωλῶν ὄχ ἄριστον Ὀχησίου ἀγλαὸν υἱόν
τὸν μὲν Ἄρης ἐνάριζε μιαιφόνος αὐτὰρ Ἀθήνη
δῦν Ἄϊδος κυνέην μή μιν ἴδοι ὄβριμος Ἄρης
Ὡς δὲ ἴδε βροτολοιγὸς Ἄρης Διομήδεα δῖον
ἤτοι ὃ μὲν Περίφαντα πελώριον αὐτόθ ἔασε
κεῖσθαι ὅθι πρῶτον κτείνων ἐξαίνυτο θυμόν
αὐτὰρ ὃ βῆ ῥἰθὺς Διομήδεος ἱπποδάμοιο
πρόσθεν Ἄρης ὠρέξαθ ὑπὲρ ζυγὸν ἡνία θἵππων
ἔγχεϊ χαλκείῳ μεμαὼς ἀπὸ θυμὸν ἑλέσθαι
καὶ τό γε χειρὶ λαβοῦσα θεὰ γλαυκῶπις Ἀθήνη
ὦσεν ὑπὲκ δίφροιο ἐτώσιον ἀϊχθῆναι
Δεύτερος αὖθ ὡρμᾶτο βοὴν ἀγαθὸς Διομήδης
ἔγχεϊ χαλκείῳ ἐπέρεισε δὲ Παλλὰς Ἀθήνη
νείατον ἐς κενεῶνα ὅθι ζωννύσκετο μίτρῃ
τῇ ῥά μιν οὖτα τυχών διὰ δὲ χρόα καλὸν ἔδαψεν
ἐκ δὲ δόρυ σπάσεν αὖτις ὃ δἔβραχε χάλκεος Ἄρης
ὅσσόν τἐννεάχιλοι ἐπίαχον ἢ δεκάχιλοι
ἀνέρες ἐν πολέμῳ ἔριδα ξυνάγοντες Ἄρηος
Τοὺς δἄρ ὑπὸ τρόμος εἷλεν Ἀχαιούς τε Τρῶάς τε
δείσαντας τόσον ἔβραχ Ἄρης ἆτος πολέμοιο
Οἵη δἐκ νεφέων ἐρεβεννὴ φαίνεται ἀὴρ
τοῖος Τυδεΐδῃ Διομήδεϊ χάλκεος Ἄρης
φαίνεθ ὁμοῦ νεφέεσσιν ἰὼν εἰς οὐρανὸν εὐρύν
Καρπαλίμως δἵκανε θεῶν ἕδος αἰπὺν Ὄλυμπον
πὰρ δὲ Διὶ Κρονίωνι καθέζετο θυμὸν ἀχεύων
δεῖξεν δἄμβροτον αἷμα καταρρέον ἐξ ὠτειλῆς
καί ῥὀλοφυρόμενος ἔπεα πτερόεντα προσηύδα
Ζεῦ πάτερ οὐ νεμεσίζῃ ὁρῶν τάδε καρτερὰ ἔργα
αἰεί τοι ῥίγιστα θεοὶ τετληότες εἰμὲν
ἀλλήλων ἰότητι χάριν ἄνδρεσσι φέροντες
Σοὶ πάντες μαχόμεσθα σὺ γὰρ τέκες ἄφρονα κούρην
οὐλομένην ᾗ ταἰὲν ἀήσυλα ἔργα μέμηλεν
σοί τἐπιπείθονται καὶ δεδμήμεσθα ἕκαστος
ταύτην δοὔτ ἔπεϊ προτιβάλλεαι οὔτέ τι ἔργῳ
ἀλλ ἀνιεῖς ἐπεὶ αὐτὸς ἐγείναο παῖδ ἀΐδηλον
μαργαίνειν ἀνέηκεν ἐπ ἀθανάτοισι θεοῖσι
Κύπριδα μὲν πρῶτον σχεδὸν οὔτασε χεῖρ ἐπὶ καρπῷ
ἀλλά μὑπήνεικαν ταχέες πόδες ἦ τέ κε δηρὸν
αὐτοῦ πήματ ἔπασχον ἐν αἰνῇσιν νεκάδεσσιν
ἤ κε ζὼς ἀμενηνὸς ἔα χαλκοῖο τυπῇσι
Μή τί μοι ἀλλοπρόσαλλε παρεζόμενος μινύριζε
Ἔχθιστος δέ μοί ἐσσι θεῶν οἳ Ὄλυμπον ἔχουσιν
αἰεὶ γάρ τοι ἔρις τε φίλη πόλεμοί τε μάχαι τε
Μητρός τοι μένος ἐστὶν ἀάσχετον οὐκ ἐπιεικτὸν
τώ σὀΐω κείνης τάδε πάσχειν ἐννεσίῃσιν
Ἀλλ οὐ μάν σἔτι δηρὸν ἀνέξομαι ἄλγε ἔχοντα
ἐκ γὰρ ἐμεῦ γένος ἐσσί ἐμοὶ δέ σε γείνατο μήτηρ
εἰ δέ τευ ἐξ ἄλλου γε θεῶν γένευ ὧδ ἀΐδηλος
καί κεν δὴ πάλαι ἦσθα ἐνέρτερος Οὐρανιώνων
Ὣς φάτο καὶ Παιήον ἀνώγειν ἰήσασθαι
ἠκέσατ οὐ μὲν γάρ τι καταθνητός γἐτέτυκτο
Ὡς δὅτ ὀπὸς γάλα λευκὸν ἐπειγόμενος συνέπηξεν
ὑγρὸν ἐόν μάλα δὦκα περιτρέφεται κυκόωντι
ὣς ἄρα καρπαλίμως ἰήσατο θοῦρον Ἄρηα
Τὸν δἭβη λοῦσεν χαρίεντα δὲ εἵματα ἕσσε
πὰρ δὲ Διὶ Κρονίωνι καθέζετο κύδεϊ γαίων
Αἳ δαὖτις πρὸς δῶμα Διὸς μεγάλοιο νέοντο
παύσασαι βροτολοιγὸν Ἄρη ἀνδροκτασιάων
ἔθνεά τοι πόντοιο πολυσπερέας τε φάλαγγας
παντοίων νεπόδων πλωτὸν γένος Ἀμφιτρίτης
ἐξερέω γαίης ὕπατον κράτος Ἀντωνῖνε
ὅσσα τε κυματόεσσαν ἔχει χύσιν ᾗχί θἕκαστα
ἐννέμεται διερούς τε γάμους διεράς τε γενέθλας
καὶ βίον ἰχθυόεντα καὶ ἔχθεα καὶ φιλότητας
καὶ βουλάς ἁλίης τε πολύτροπα δήνεα τέχνης
κερδαλέης ὅσα φῶτες ἐπ ἰχθύσι μητίσαντο
ἀφράστοις ἀΐδηλον ἐπιπλώουσι θάλασσαν
τολμηρῇ κραδίῃ κατὰ δἔδρακον οὐκ ἐπίοπτα
βένθεα καὶ τέχνῃσιν ἁλὸς διὰ μέτρα δάσαντο
δαιμόνιοι χλούνην μὲν ὀρίτροφον ἠδὲ καὶ ἄρκτον
θηρητὴρ ὁράᾳ τε καὶ ἀντιόωντα δοκεύει
ἀμφαδίην ἕκαθέν τε βαλεῖν σχεδόθεν τε δαμάσσαι
ἄμφω δἀσφαλέως γαίης ἔπι θήρ τε καὶ ἀνὴρ
μάρνανται σκύλακες δὲ συνέμποροι ἡγεμονῆες
κνώδαλα σημαίνουσι καὶ ἰθύνουσιν ἄνακτας
εὐνὴν εἰς αὐτὴν καὶ ἀρηγόνες ἐγγὺς ἕπονται
οὐδ ἄρα τοῖς οὐ χεῖμα τόσον δέος οὐ μὲν ὀπώρη
φλέγμα φέρει πολλαὶ γὰρ ἐπακτήρων ἀλεωραὶ
λόχμαι τε σκιεραὶ καὶ δειράδες ἄντρα τε πέτρης
αὐτορόφου πολλοὶ δὲ τιταινόμενοι κατ ὄρεσφιν
ἀργύρεοι ποταμοί δίψης ἄκος ἠδὲ λοετρῶν
ἀέναοι ταμίαι παρὰ δὲ χλοάουσι ῥέεθροις
ποῖαί τε χθαμαλαί μαλακὴ κλίσις ὕπνον ἑλέσθαι
εὔδιον ἐκ καμάτοιο καὶ ὥρια δόρπα πάσασθαι
ὕλης ἀγρονόμοιο τά τοὔρεσι πολλὰ φύονται
ὅσσοι δοἰωνοῖσιν ἐφοπλίζονται ὄλεθρον
ῥηϊδίη καὶ τοῖσι πέλει καὶ ὑπόψιος ἄγρη
τοὺς μὲν γὰρ κνώσσοντας ἐληΐσσαντο καλιῆς
κρύβδην τοὺς δὲ δόναξιν ὑπέσπασαν ἰξοφόροισιν
οἱ δὲ τανυπλέκτοισιν ἐν ἕρκεσιν ἤριπον αὐτοὶ
εὐνῆς χρηΐζοντες ἀτερπέα δαὖλιν ἔκυρσαν
τλησιπόνοις δἁλιεῦσιν ἀτέκμαρτοι μὲν ἄεθλοι
ἐλπὶς δοὐ σταθερὴ σαίνει φρένας ἠΰτ ὄνειρος
οὐ γὰρ ἀκινήτου γαίης ὕπερ ἀθλεύουσιν
ἀλλ αἰεὶ κρυερῷ τε καὶ ἄσχετα μαργαίνοντι
ὕδατι συμφορέονται ὃ καὶ γαίηθεν ἰδέσθαι
δεῖμα φέρει καὶ μοῦνον ἐν ὄμμασι πειρήσασθαι
δούρασι δἐν βαιοῖσιν ἀελλάων θεράποντες
πλαζόμενοι καὶ θυμὸν ἐν οἴδμασιν αἰὲν ἔχοντες
αἰεὶ μὲν νεφέλην ἰοειδέα παπταίνουσιν
αἰεὶ δὲ τρομέουσι μελαινόμενον πόρον ἅλμης
οὐδέ τι φοιταλέων ἀνέμων σκέπας οὐδέ τιν ὄμβρων
ἀλκήν οὐ πυρὸς ἄλκαρ ὀπωρινοῖο φέρονται
πρὸς δἔτι καὶ βλοσυρῆς δυσδερκέα δείματα λίμνης
κήτεα πεφρίκασι τά τε σφίσιν ἀντιόωσιν
εὖτ ἂν ὑποβρυχίης ἄδυτον περόωσι θαλάσσης
οὐ μέν τις σκυλάκων ἁλίην ὁδὸν ἡγεμονεύει
ἰχθυβόλοις ἴχνη γὰρ ἀείδελα νηχομένοισιν
οὐδ οἵ γεἰσορόωσιν ὅπῃ σχεδὸν ἵξεται ἄγρης
ἀντιάσας οὐ γάρ τι μίην ὁδὸν ἔρχεται ἰχθύς
θριξὶ δἐν ἠπεδανοῖσι παλιγνάμπτοιό τε χαλκοῦ
χείλεσι καὶ δονάκεσσι λίνοισί τε κάρτος ἔχουσιν
οὐ μὴν τερπωλῆς ἀπολείπεαι αἴ κἐθέλῃσθα
τέρπεσθαι γλυκερὴ δὲ πέλει βασιλήϊος ἄγρη
νῆα μὲν εὐγόμφωτον ἐΰζυγον ἔξοχα κούφην
αἰζηοὶ κώπῃσιν ἐπειγομένῃς ἐλόωσι
νῶτον ἁλὸς θείνοντες ὁ δἐν πρύμνῃσιν ἄριστος
ἰθυντὴρ ἀλίαστον ἄγει καὶ ἀμεμφέα νῆα
χῶρον ἐς εὐρύαλόν τε καὶ εὔδια πορφύροντα
ἔνθα δὲ δαιτυμόνων νεπόδων ἀπερείσια φῦλα
φέρβεται οὓς θεράποντες ἀεὶ κομέουσιν ἐδωδῇ
πολλῇ πιαίνοντες ἑτοιμότατον χορὸν ἄγρης
σοί τε μάκαρ καὶ παιδὶ μεγαυχέϊ πώεα θήρης
αὐτίκα γὰρ χειρὸς μὲν ἐΰπλοκον εἰς ἅλα πέμπεις
ὁρμιήν ὁ δὲ ῥίμφα γένυν κατεδέξατο χαλκοῦ
ἰχθὺς ἀντιάσας τάχα δἕλκεται ἐκ βασιλῆος
οὐκ ἀέκων σέο δἦτορ ἰαίνεται ὄρχαμε γαίης
πολλὴ γὰρ βλεφάροισι καὶ ἐν φρεσὶ τέρψις ἰδέσθαι
ἀλλά μοι ἱλήκοις μὲν ἁλὸς πόρῳ ἐμβασιλεύων
εὐρυμέδων Κρονίδης γαιηόχος ἠδὲ Θάλασσα
αὐτή καὶ ναετῆρες ἐριγδούποιο θαλάσσης
δαίμονες ὑμετέρας τἀγέλας καὶ ἁλίτροφα φῦλα
εἰπέμεν αἰνήσαιτε σὺ δἰθύνειας ἕκαστα
πότνα Θεά καὶ πατρὶ καὶ υἱέϊ παμβασιλῆος
θυμήρη τάδε δῶρα τεῆς πόρσυνον ἀοιδῆς
μυρία μὲν δὴ φῦλα καὶ ἄκριτα βένθεσι πόντου
ἐμφέρεται πλώοντα τὰ δοὔ κέ τις ἐξονομήναι
ἀτρεκέως οὐ γάρ τις ἐφίκετο τέρμα θαλάσσης
ἀλλὰ τριηκοσίων ὀργυιῶν ἄχρι μάλιστα
ἀνέρες ἴσασίν τε καὶ ἔδρακον Ἀμφιτρίτην
κέκρυπται τά κεν οὔ τις ἀείδελα μυθήσαιτο
θνητὸς ἐών ὀλίγος δὲ νόος μερόπεσσι καὶ ἀλκή
οὐ μὲν γὰρ γαίης πολυμήτορος ἔλπομαι ἅλμην
παυροτέρας ἀγέλας οὔτ ἔθνεα μείονα φέρβειν
ἀλλ εἴτ ἀμφήριστος ἐν ἀμφοτέρῃσι γενέθλη
εἴθ ἑτέρη προβέβηκε θεοὶ σάφα τεκμαίρονται
ἡμεῖς δἀνδρομέοισι νοήμασι μέτρα φέροιμεν
ἰχθύσι μὲν γενεή τε καὶ ἤθεα καὶ πόρος ἅλμης
κέκριται οὐδέ τι πᾶσι νομαὶ νεπόδεσσιν ὁμοῖαι
οἱ μὲν γὰρ χθαμαλοῖσι παρ αἰγιαλοῖσι νέμονται
ψάμμον ἐρεπτόμενοι καὶ ὅσ ἐν ψαμάθοισι φύονται
ἵπποι κόκκυγές τε θοοὶ ξανθοί τἐρυθῖνοι
καὶ κίθαροι καὶ τρίγλα καὶ ἀδρανέες μελάνουροι
τραχούρων τἀγέλαι βούγλωσσά τε καὶ πλατύουροι
ταινίαι ἀβληχραὶ καὶ μορμύρος αἰόλος ἰχθύς
σκόμβροι κυπρῖνοί τε καὶ οἳ φίλοι αἰγιαλοῖσιν
ἄλλοι δαὖ πηλοῖσι καὶ ἐν τενάγεσσι θαλάσσης
φέρβονται βατίδες τε βοῶν θὑπέροπλα γένεθλα
τρυγών τἀργαλέη καὶ ἐτήτυμον οὔνομα νάρκη
ψῆτται καλλαρίαι καὶ τριγλίδες ἔργα τὀνίσκων
σαῦροί τε σκέπανοί τε καὶ ὅσσ ἐνιτέτροφε πηλοῖς
θῖνα δἀνὰ πρασόεσσαν ὑπὸ χλοεραῖς βοτάνῃσι
βόσκονται μαινῖδες ἰδὲ τράγοι ἠδ ἀθερῖναι
καὶ σμαρίδες καὶ βλέννος ἰδὲ σπάροι ἀμφότεροί τε
βῶκες ὅσοις τἄλλοισι φίλον πράσον ἀμφινέμεσθαι
Κεστρέες αὖ κέφαλοί τε δικαιότατον γένος ἅλμης
λάβρακές τἀμίαι τε θρασύφρονες ἠδὲ χρέμητες
πηλαμύδες γόγγροι τε καὶ ὃν καλέουσιν ὄλισθον
γείτονα ναιετάουσιν ἀεὶ ποταμοῖσι θάλασσαν
ἢ λίμναις ὅθι λαρὸν ὕδωρ μεταπαύεται ἅλμης
πολλή τε πρόχυσις συμβάλλεται ἰλυόεσσα
ἑλκομένη δίνῃσιν ἀπὸ χθονός ἔνθα νέμονται
φορβὴν ἱμερτὴν γλυκερῇ θἁλὶ πιαίνονται
λάβραξ δοὐδ αὐτῶν ποταμῶν ἀπολείπεται ἔξω
ἐκ δἁλὸς ἐς προχοὰς ἀνανήχεται ἐγχέλυες δὲ
ἐκ ποταμῶν πλαταμῶσιν ἐνιχρίμπτουσι θαλάσσης
πέτραι δἀμφίαλοι πολυειδέες αἱ μὲν ἔασι
φύκεσι μυδαλέαι περὶ δὲ μνία πολλὰ πέφυκε
τὰς ἦτοι πέρκαι καὶ ἰουλίδες ἀμφί τε χάννοι
φέρβονται σάλπαι τε μετὰ σφίσιν αἰολόνωτοι
καὶ κίχλαι ῥαδιναὶ καὶ φυκίδες οὕς θ ἁλιῆες
ἀνδρὸς ἐπωνυμίην θηλύφρονος ηὐδάξαντο
ἄλλαι δὲ χθαμαλαὶ ψαμαθώδεος ἄγχι θαλάσσης
λεπράδες ἅς κίρρις τε σύαινά τε καὶ βασιλίσκοι
ἐν δὲ μύλοι τρίγλης τε ῥοδόχροα φῦλα νέμονται
ἄλλαι δαὖ ποιῇσιν ἐπίχλοοι ὑγρὰ μέτωπα
πέτραι σαργὸν ἔχουσιν ἐφέστιον ἠδὲ σκίαιναν
χαλκέα καὶ κορακῖνον ἐπώνυμον αἴθοπι χροιῇ
καὶ σκάρον ὃς δὴ μοῦνος ἐν ἰχθύσι πᾶσιν ἀναύδοις
φθέγγεται ἰκμαλέην λαλαγὴν καὶ μοῦνος ἐδητὺν
ἄψορρον προΐησιν ἀνὰ στόμα δεύτερον αὖτις
δαινύμενος μήλοισιν ἀναπτύσσων ἴσα φορβήν
Ὅσσαι δαὖ χήμῃσι περίπλεοι ἢ λεπάδεσσιν
ἐν δέ σφιν θαλάμαι τε καὶ αὔλια δύμεναι ἰχθῦς
τῇσι δὲ καὶ φάγροι καὶ ἀναιδέες ἀγριόφαγροι
κέρκουροί τε μένουσι καὶ ὀψοφάγοι καὶ ἀνιγραὶ
μύραιναι σαῦροί τε καὶ ὀψιμόρων γένος ὀρφῶν